מלקולם דילייני

מלקולם האקים דילייני (באנגלית: Malcolm Hakeem Delaney; נולד ב-11 במרץ 1989) הוא כדורסלן אמריקאי המשחק בעמדת הרכז בקבוצת אולימפיה מילאנו מליגת העל האיטלקית והיורוליג.

קריירת משחק 
בשנת 2011 חתם באלאן שאלון הצרפתית, שמשחקת בליגת העל הצרפתית בכדורסל. בשנת 2012 חתם בבודיוולניק קייב מקייב בירת אוקראינה, שמשחקת בסופרליגה האוקראינית בכדורסל. כששיחק בקבוצה נבחר לחבר חמישיית העונה ביורוקאפ לשנות 2013. בשנת 2013 חתם לשנה אחת בבאיירן מינכן מליגת העל הגרמנית בכדורסל. באפריל 2014 זכה בפרס ה-MVP של הבונדסליגה. לאחר שבסוף העונה ניצחה באיירן את אלבה ברלין בגמר וזכתה באליפות, נבחר דילייני ל-MVP של הגמר.

ב-2 ביולי 2014 חתם לשנה אחת בלוקומוטיב קובאן. לאחר שנה חתם לשנה נוספת במועדון. הוא הוביל את המועדון לפיינל פור היורוליג בשנת 2016, והקבוצה סיימה במקום השלישי. דילייני קלע 16.3 נקודות בממוצע למשחק, 5.5 אסיסטים ו-3.4 ריבאונדים במעל 30 משחקי יורוליג.

בין 2016 ל-2018 שיחק באטלנטה הוקס וביולי 2018 עבר לגואנגדונג סאות'רן טייגרס מליגת העל הסינית.

בספטמבר 2019 חתם על חוזה בברצלונה מליגת העל הספרדית.

במאי 2020 ברצלונה שחררה את דילייני מחוזהו.

ב-2 ביוני 2020 דילייני חתם לשנתיים באולימפיה מילאנו מליגת העל האיטלקית.

סטטיסטיקות הקריירה ב-NBA

בעונה הסדירה

בפלייאוף

קישורים חיצוניים

הערות שוליים

כדורסלני לוקומוטיב קובאן
כדורסלני אלאן שאלון
כדורסלני אטלנטה הוקס
כדורסלני וירג'יניה טק
כדורסלני בודיוולניק קייב
כדורסלני באיירן מינכן
כדורסלני גואנגדונג סאות'רן טייגרס
כדורסלני ברצלונה
כדורסלנים אפרו-אמריקאים
כדורסלנים אמריקאים
שחקני NBA שלא נבחרו בדראפט
מרילנד: כדורסלנים
אמריקאים שנולדו ב-1989